Forskningsmodell av jordkloden, laget av professor Carl Anton Bjerknes. Teknisk Museum, Oslo.
**Carl Anton Bjerknes** (født 24. oktober 1825 i Christiania, død 20. mars 1903) var en norsk matematiker og fysiker.

Etter examen artium 1844 og bergstudiet 1848 ved Det Kongelige Frederiks Universitet jobbet han ved Kongsberg Sølvverk, før han i 1854 ble stipendiat i matematikk. Da hadde han i 1852 vunnet den 2. H.K.H. Kronprinsens gullmedalje for avhandlingen «At udlede Egenskaberne ved de trigonometriske Linjer, idet man gaar ud fra de Rækker, hvori de kunne udvikles». Han studerte hos Dirichlet ved Georg-August-Universität Göttingen og i Paris og var amanuensis (konservator) ved det Mineralogiske Kabinett, samt med fra starten i Det Norske Videnskaps-Akademi (etablert 1859). 

Det var i 1863 han ble lektor i anvendt matematikk og begynte de studier i hydrodynamikk som han ble kjent for. I 1866 ble han professor i matematikk og i 1868 i ren matematikk. Carl Bjerknes laget nemlig en teori om utveksling av kraft mellom legemer, som lignet loven om tyngdekraft og elektrostatikken. Ikke uventet ble han i 1870 innvalgt i Det Kongelige Norske Videnskabers Selskab som lå i Trondheim. Sammen med sønnen Vilhelm Bjerknes (1862–1951) klarte han på slutten av 1870-tallet å vise eksperimentelt at hans matematiske teorier fra 1860-tallet stemte. Mye av finansieringen kom fra det svenske Letterstedske Fond.

Ved et besøk på Uppsala universitet ble han derfor i 1877 kreert til æresdoktor og året efter opptatt i Dannebrogordenen da han var med på 400-årsfesten ved Københavns Universitet. Ikke før han i 1881 hadde vunnet gull på en fransk utstilling og blitt opptatt i den franske Æreslegionen, fikk han den norske St. Olavs Orden. Slik kunne han i 1882 demonstrere sine oppfinnelser til *Physical Society* (etablert 1874) i London.

Familie
-------

Carl Anton Bjerknes var sønn av Abraham Isaksen Bjerknes (1786–1838) og Elen Birgitte Holmen (1802–67). Faren var dyrlege i militæret. Carl giftet seg i 1859 med Alette Vilhelmine Dorothea Koren (1837–1923) av slekten Koren. De ble foreldre til ovenfor nevnte Vilhelm Bjerknes (1862–1951) og veiingeniør Ernst Bjerknes (1865–1955).

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Social Networks and Archival Context, SNAC Ark-ID w6rj8g3b, besøkt 9. oktober 2017[Hentet fra Wikidata]
3. 1 2   MacTutor History of Mathematics archive, besøkt 22. august 2017[Hentet fra Wikidata]
4. ↑   Mathematics Genealogy Project, www.genealogy.math.ndsu.nodak.edu, verkets språk engelsk, besøkt 8. august 2016[Hentet fra Wikidata]
5. ↑   Mathematics Genealogy Project, www.genealogy.math.ndsu.nodak.edu, besøkt 7. september 2018[Hentet fra Wikidata]
6. ↑   www.begravdeioslo.no[Hentet fra Wikidata]
7. 1 2   *Tsjekkias nasjonale autoritetsdatabase*, NKC-identifikator hka2011617585, Wikidata Q13550863,
8. ↑  (no) Carl Anton Bjerknes i Store norske leksikon
9. ↑  Halvorsen, J.B. (1845-1900) (1885). *Norsk Forfatter-Lexikon 1814-1880: paa Grundlag af J.E. Krafts og Chr. Langes "Norsk Forfatter-Lexikon 1814-1856"*. Kristiania: Den Norske Forlagsforening.
10. ↑  Bent Birkeland (1993). *Norske matematikere*. Gyldendal. s. 24-25.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** MacTutor **·** Deutsche Biographie **·** Historisk befolkningsregister **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MGP **·** NLA **·** NDL **·** NKC **·** CiNii
 |